

[FULL NAME]
Address 1

Address 2

Address 3

Address 4

Postcode

**Запазете час за пролетна ваксинация срещу COVID-19**

Каним Ви да си запишете час за пролетна ваксинация срещу COVID-19. Това се дължи на факта, че според данните на Националната здравна служба (NHS) **може** да **имате отслабена имунна система.**

Можете да проверите обобщението на здравословните състояния, леченията и лекарствата, които могат да причинят отслабване на имунната система, на адрес **www.nhs.uk/get-covid-vaccine.**

**Как да запазите час**

* Резервирайте онлайн на адрес **www.nhs.uk/get-vaccine** - като отговорите с "Да, имам отслабена имунна система" или "Искам да проверя".
* Запазете час **в приложението на NHS**
* Намерете най-близкия пункт за ваксинация срещу COVID-19 на адрес [**www.nhs.uk/covid-walk-in**](http://www.nhs.uk/covid-walk-in).

Последната дата, на която ще можете да се ваксинирате, е **30 юни 2024** **г**.

**Ако имате нужда от подкрепа**

Ако не можете да влезете онлайн, обадете се на телефон **119**. На разположение са преводачи. Можете също така да използвате текстовия телефон **18001 119** или услугата на NHS за британски жестомимичен език на**www.signvideo.co.uk/nhs119**.

Ако получавате грижите си у дома, свържете се с кабинета на личния си лекар за **домашно посещение**. Ако те не могат да се погрижат за това, намерете местни контакти за ваксиниране срещу COVID-19 на адрес **www.england.nhs.uk/covid-vaccination-contacts**.

За тази покана във формат, лесен за четене, както и на други езици и формати, посетете **www.england.nhs.uk/seasonal-invites**.

**При посещението Ви**

Трябва да потвърдим, че имунната Ви система все още е отслабена, преди да можем да Ви ваксинираме. При здравословно състояние или лечение, което отслабва имунната Ви система, ще бъде от помощ, ако можете:

* Да донесете повторна рецепта или кутия с лекарства, ИЛИ
* Да донесете писмо от NHS, потвърждаващо диагнозата Ви, ИЛИ
* Да покажете здравното си досие или историята на лекарствата си в приложението на NHS.

Ако здравословното Ви състояние се е променило и вече нямате отслабена имунна система, не е необходимо да си записвате нов час.

**Повече информация**

Ваксинирането срещу COVID-19 тази пролет ще намали риска Ви от сериозни заболявания. Важно е да подновявате защитата си, тъй като тя избледнява с течение на времето, а вариантите на COVID-19 могат да се променят. За повече информация относно ваксината, посетете [**www.nhs.uk/covidvaccination**](http://www.nhs.uk/covidvaccination).

Ако в тази покана има лични данни, които са грешни, можете да проверите с кого да се свържете на адрес **www.england.nhs.uk/covid-invite-enquiry**.

С уважение,

Екип за ваксинации на NHS Англия